# Indústria informàtica

Indústria informàtica o indústria de la computació és un terme genèric utilitzat per descriure el conjunt d'empreses implicades en el desenvolupament de programari, disseny de maquinari i d'infraestructura de xarxes informàtiques, fabricació de components d'ordinadors i la prestació de serveis de tecnologia de la informació.
Els humans han estat emmagatzemant, recuperant, manipulant i comunicant informació des del temps dels sumeris a la Mesopotàmia quan van desenvolupar l'escriptura al voltant del 3.000 aC, però el terme gira al voltant de la tecnologia de la Informació en el seu sentit modern, que va aparèixer per primer cop en un article de 1958 publicat a la revista Harvard Business Review; els autors Harold J. Leavitt i Thomas L. Whisler va comentar que "la nova tecnologia encara no té un sol nom establert. L'anomenarem tecnologia de la informació (TI)." La seva definició consta de tres categories: tècniques de processament, aplicació de mètodes estadístics i matemàtics a presa de decisions, i la simulació de pensaments d'ordre superior mitjançant programes informàtics.
El terme s'utilitza habitualment com a sinònim d'ordinadors i xarxes d'ordinadors, però també engloba altres tecnologies de distribució d'informació com ara la televisió i telèfons. Diversos productes o serveis dins d'una economia estan associats a la tecnologia de la informació, inclosos el maquinari informàtic, programari, electrònica, semiconductors, internet, equips de telecomunicacions, i comerç electrònic.
A partir de les tecnologies d'emmagatzematge i processament emprades, es poden distingir quatre diferents fases del desenvolupament de les TI: pre-mecànica (3000 aC– 1450 d.C), mecànica (1450–1840), electromecànica (1840–1940), i electrònica (1940–actualitat).

## Vegeu també

* Desenvolupador de programari
* Desenvolupament de programari
* OEM
* Tecnologies de la Informació i la Comunicació

## Notes

* ↑ A l'aplicació més àmplia del terme TI, Keary comenta: "En la seva aplicació original la 'tecnologia de la informació' era adequat per descriure la convergència de les tecnologies amb l'aplicació en l'àmplia àrea d'emmagatzematge, recuperació, processament i difusió de dades. Des d'aquest moment, aquest concepte útil s'ha convertit en allò que pretén ser d'ús concret, però sense reforçar la definició ... el terme TI no té substància quan s'aplica al nom de qualsevol funció, disciplina o posició."

## Referències

* ↑ «Computer industry» (en anglès). WordNet. [Consulta: 15 març 2010].
* 1 2 Butler, Jeremy G. A History of Information Technology and Systems. University of Arizona.
* ↑ Leavitt, Harold J.; Whisler, Thomas L. «Management in the 1980s». Harvard Business Review, 11, 1958.
* ↑ Chandler, Daniel; Munday, Rod. A Dictionary of Media and Communication. first. Oxford University Press, 2011-02-10. ISBN 978-0199568758. «Commonly a synonym for computers and computer networks but more broadly designating any technology that is used to generate, store, process, and/or distribute information electronically, including television and telephone.»
* ↑ Ralston, Hemmendinger i Reilly, 2000, p. 869 none

## Enllaços externs

* La indústria mundial informàtica i de comunicacions presenta un nou plet contra Microsoft davant la CE PDF
* La indústria nord-americana ara va en contra del programari lliure
* Núria Almiron. I la resta de la indústria va canviar Arxivat 2008-10-07 a Wayback Machine.
* The Economist – ranking de la industria informática por países(castellà)